Foto: Getty Images AQSh Harbiy kuchlari qo‘mondonligi Afg‘onistonning eng yirik Hilmand provinsiyasiga 300 ga yaqin dengiz piyoda askarini yo‘lladi. Bu haqida "Anadolu"da xabar berildi. Amerika harbiylari Hilmand provinsiyasida Afg‘oniston xavfsizlik kuchlarining harbiy tayyorgarligi va ularga kerakli maslahatlarni berish bilan shug‘ullanadi. Ta’kidlash joizki, bu - 2014 yilda NATO mintaqadagi missiyasini tugallaganidan so‘ng Amerika dengiz piyoda askarlarining afg‘on provinsiyasiga birinchi marta qaytishi.